Foto: Hannibal Hanschke/Reuters Armaniston parlamenti YeI bilan keng ko‘lamli va kengaytirilgan hamkorlik to‘g‘risidagi bitimni bir ovozdan ratifikatsiya qildi. Bu haqda RIA «Novosti» xabar bermoqda. Aniqlik kiritilishicha, qaror 95 nafar deputat tomonidan qo‘llab-quvvatlangan. «Hujjat ikki tomonlama siyosiy, iqtisodiy, savdo munosabatlarini tartibga soladi. Uyushgan jinoyatchilik va korrupsiya bilan kurashishga qaratilgan, energetika, transport, atrof-muhitni muhofaza qilish, deyarli barcha sohalardagi hamkorlik umumiy prinsiplari va dasturlarni nazarda tutadi», - deya tushuntirib o‘tgan Armaniston TIV rahbari o‘rinbosari Karen Nazaryan. Uning so‘zlariga ko‘ra, shuningdek Armaniston qonunchiligining YeI huquqiy bandlari bilan bir xilda bo‘lishi, turli sohalarda parlament nazorati kuchaytirilishi ko‘zda tutilgan.